Diari Oficial de la Generalitat Valenciana


Sumari del DOGV 9776, del 29-01-2024 (2024/519)

RESOLUCIÓ de 26 de desembre de 2023, de la Direcció General de Desenvolupament Rural de la Conselleria d'Agricultura, Ramaderia i Pesca, en relació amb la disponibilitat de material de reproducció vegetal no ecològic d'espècies fruiteres perennes.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9776

Data del DOGV
:   29-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/519


Data del document
:   26-12-2023

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 26 de desembre de 2023, de la Direcció General de Desenvolupament Rural de la Conselleria d'Agricultura, Ramaderia i Pesca, en relació amb la disponibilitat de material de reproducció vegetal no ecològic d'espècies fruiteres perennes. [2024/519]  
Vist que l'1 de gener de 2022 va entrar en aplicació el Reglament (UE) 2018/848 del Parlament Europeu i del Consell, de 30 de maig de 2018, sobre producció ecològica i etiquetatge dels productes ecològics, i pel qual es deroga el Reglament (CE núm. 834/2007 del Consell).  
  
Vist que el Reglament (UE) 2018/848 i, en particular, en l'annex II, part I, establix determinats requisits relatius a l'ús de material de reproducció vegetal en conversió i no ecològic. Segons s'establix en l'article 1.8.1 de la part I, Normes de producció vegetal, de l'annex II de l'esmentat reglament, per a la producció de plantes i productes vegetals diferents dels materials de reproducció vegetal, només s'utilitzaran materials de reproducció vegetal ecològics.  
Vist que, malgrat els esforços realitzats pels operadors dedicats a la producció de material de reproducció vegetal ecològic, encara hi ha moltes espècies, subespècies o varietats per a les quals no es disposa de material de reproducció vegetal ecològic o en conversió i per a les quals és necessari simplificar el procés d'autoritzacions reduint la càrrega administrativa sense posar en perill la naturalesa ecològica dels productes. Per consegüent, i a fi de reduir el nombre de sol·licituds d'autoritzacions individuals, és convenient establir autoritzacions generals nacionals anuals per a espècies, subespècies o varietats, subjectes a determinades condicions, i l'adopció de llistes nacionals d'espècies o subespècies per a les quals es dispose de varietats adequades de material de reproducció vegetal ecològic o en conversió en quantitat suficient.  
  
En este sentit, atenent el que s'establix en l'article 2.8.1.2, de l'annex II, part I, de l'esmentat reglament, les autoritats competents dels estats membres podran concedir anualment una autorització general a tots els operadors de què es tracte per a la utilització d':  
a) una espècie o subespècie concreta, sempre que cap varietat estiga inscrita en la base de dades a què es referix l'article 26, apartat 1, o en el sistema esmentat en l'article 26, apartat 2, lletra a;  
  
b) una varietat concreta, sempre que es complisquen les condicions establides en el punt 0.8.1.5, lletra c).  
Vist que en el si de la Mesa de coordinació de la producció ecològica del 12 de desembre de 2023 (MECOECO - Reial decret 833/2014, de 3 d'octubre), s'ha acordat la llista d'espècies llenyoses que podran ser objecte d'autorització general per les autoritats competents de les comunitats autònomes sobre la base de l'annex II, part I, de l'article 5.1.2.1 del Reglament UE 2018/848.  
Vista la proposta de resolució de la cap del Servici de Producció Ecològica i Innovació del 20 de desembre de 2023.  
Per tot això, resolc:  
  
Sobre la base d'este acord, la Direcció General de Desenvolupament Rural de la Conselleria d'Agricultura, Ramaderia i Pesca, en qualitat d'autoritat competent de la producció ecològica, d'acord amb el que s'establix en el Decret 146/2023, de 5 de setembre, del Consell, pel qual s'aprova el Reglament orgànic i funcional de la Conselleria d'Agricultura, Ramaderia i Pesca.  
Autoritzar l'ús de material de reproducció vegetal no ecològic en les condicions establides en l'article 4.0.0.1 de la part I, Normes de producció vegetal, de l'annex II del Reglament (UE) 2018/848 per a la llista d'espècies fruiteres perennes que es detallen en l'annex a esta proposta de resolució.  
  
Quan els operadors utilitzen esta autorització general, portaran registres de la quantitat utilitzada que haurà de ser comunicada al Comité d'Agricultura Ecològica de la Comunitat Valenciana, en qualitat d'autoritat de control ecològic, que elaborarà una llista amb les quantitats de material de reproducció vegetal no ecològic autoritzat, perquè la comunique, quan siga procedent, a l'autoritat competent.  
La llista de les espècies incloses en l'annex serà actualitzada anualment.  
  
València, 26 de desembre de 2023.- El director general de Desenvolupament Rural: Francisco Javier Benito Goerlich.  
  
  
Annex d'espècies autoritzades  
  
ATZEROLER LLIMERA  
ALVOCAT LLIMA  
ALBERCOQUER LITXI  
GARROFERA ARBOÇ  
NABIU MANDARINER  
AVELLANER MANGO  
GINJOLER POMERA  
BERGAMOTA MARACUJÀ  
CALAMONDINA BRESQUILLERA  
CAQUI CODONYER  
CASTANYER MORERA  
CAVIAR CÍTRIC MORINGA  
CIRERER TARONGER  
XIRIMOIER NECTARÍ  
PALERA NESPLER  
PRUNERA EUROPEA NESPLER EUROPEU  
PRUNERA JAPONESA NOGUERA  
CLEMENTINER ANOUER CENDRÓS  
GERDERA ANOUER COMÚ  
MAGRANER PACANER  
GROSELLER PALMERA DATILERA  
GUAIABER PAPAIER  
FIGUERA PARAGUAIÀ  
GINJOLER PITAHAIA  
KIWI PLATANER  
CUMQUAT POMELO  
LLORER SATSUMA  
LLENTISCLE SERVERA  
LIMEQUAT CORNICABRA